La festa grossa de Barcelona de veritat (les de Gràcia són d'un altre poble) és la de Sant Roc a la plaça Nova del desaparegut barri de la Catedral, del qual en vam poder veure l'exposició que va acollir la Casa dels Entremesos i que durant el 2019 va presentar, com en els darrers anys, una nova exposició a la Casa dels Entremesos de la plaça de les Beates: "1938. El Barri de la Catedral sota les bombes. Les Festes de Sant Roc poc abans i poc després de la guerra", que també es va poder veure al Pati Llimona fins el gener de 2020, amb xerrada inclosa.\nCelebrat el 16 d'agost de forma ininterrompuda des de 1589, les festes de la Plaça Nova comencen dies abans (el dia 13 el 2021) amb el nan Cu-cut passejant dalt del ruc pels carrers que sobreviuen després de l'obertura de la Via Laietana i l'avinguda de la Catedral, i amb la instal·lació de la històrica cucanya. La festa s'allarga fins al dia 16, quan, entre moltes altres activitats centenàries, el Dimoni trucarà a Cal Bisbe durant el seguici de Sant Roc perquè no oblidem que les claus del Cel i l'Infern comparteixen clauer i, potser, forat del pany (vegeu el programa complet).\nL'any passat, la pandèmia, com aquella que va propiciar l'origen de les festes de Sant Roc, va impedir celebrar-la al carrer amb públic, però es va poder veure en línia en el canal de FB de l'Associació de Festes de la Plaça Nova. Aquest 2021, amb la plaga encara rondant, la festa ha recuperat parcialment el públic.\nI us deixo (per a qui no ho hagi llegit) lectura estiuenca sobre el barri de la Catedral (i d'altres indrets fora muralla romana).


Una mica de descans. Fins l'any que ve.\n(He de prepara el regal pel blocaire invisible!)\nPublicat per Dan a 09:20 15 comentaris\nPublicat per Dan a 17:27 14 comentaris\nPublicat per Dan a 07:20 19 comentaris\nLa capacitat que tenen les matemàtiques per fer emergir característiques en abstracte sobre coses reals pot ser una gran virtut o un gran defecte. És una bona cosa ja que ens permet veure característiques que passen desapercebudes, amagades sota el dia a dia de les coses. Però també pot ser un defecte en el sentit que ens distancien de l’essència del que analitzem. Normalment cap de les dues coses són massa greus. Però en ocasions topo amb algun exemple que m’arriba a incomodar malgrat l’interès que pugui tenir. Un cas que he trobat fa ben poc és la guerra.\nLa guerra és una de les característiques més menyspreables dels humans. Però si mirem la història sembla que és inherent a la nostra manera de ser. Tant bon punt es van posar d’acord un grup d’humans van començar a fer la guerra als altres. No cal entrar en detalls de tot el que representa la guerra, però la desmesurada afició que hi tenim ens fa indignes de l’apel·latiu sapiens al nom de la nostra espècie.\nPerò hi ha qui ha aplicat un enfocament matemàtic a la guerra. I en fer-ho, es troben fets curiosos. Per exemple, podem dibuixar una gràfica on hi representem a l’eix de les “x” el nombre de morts en un atac i a l’eix de les “y” el nombre d’atacs. Si ho fem, trobem un patró curiós. D’entrada semblaria que no ha de seguir un ordre molt clar. Segurament hi haurà més atacs que causin poques víctimes i un nombre menor que en causi moltes, però la distribució no té perquè ser gaire coherent en un escenari caòtic com és justament un conflicte armat.\nPerò el cas és que surt una línia molt ben definida. Una distribució que permet definir una fórmula per caracteritzar una guerra. Així, la probabilitat que un atac causi determinat nombre de morts és: p(x)= Cx-α . On C és una constant que depèn del conflicte en qüestió, x és el nombre de víctimes i α depén del pendent de la recta.\nMolt bé. Podem definir una guerra en una fórmula matemàtica. I que?\nDoncs la gràcia és que si s’analitzen diferents guerres s’observa que aquesta α sempre té un valor al voltant del 2,5. per exemple, la guerra d’Irak té un valor de 2,31, la d’Afganistan surt pelat el 2,5 i a Colòmbia tenen un 2,79. És curiós, perquè són conflictes diferents, en països diferents i en condicions molt diferents. Però totes comparteixen aquest valor.\nUna explicació física és que aquest valor dona idea del grau de compacte que és el combatent més feble. Els insurgents, els revolucionaris o els terroristes. Si α és molt petit vol dir que es tracta d'uns grups molt dispersos, febles, poc estructurats. Per contra, quan α es fa gran l’insurgència esdevé més forta, menys dividida.\nAixò permet entendre perquè els conflictes tenen valors propers a 2,5. Si el valor baixa molt, l’insurgència serà fàcilment derrotada ja que està massa dividida. Un cop derrotada, s’acabat la guerra i ja no hi ha res a mesurar.\nPer l’altra banda, si α augmenta el seu valor, el que tindrem serà un oponent molt fort, que planta cara. En casos extrems un exèrcit en igualtat de condicions. En tot cas l’important és que hi ha un grup amb qui es pot negociar, amb qui pots establir uns acords i trobar una manera d’enllestir el conflicte. Això també condueix al final de les hostilitats.\nPer tant, les guerres que duren i duren son les que tenen valors α propers a 2,5. És una qüestió quasi evolutiva ja que qualsevol organització que no hi arribi, serà immediatament derrotada. I per altra banda, per acabar amb un conflicte, el que cal trobar és la manera d’empènyer α cap avall si volem derrotar l’enemic, o cap amunt si simplement volem trobar un interlocutor amb qui segellar la pau.\nHo trobo fascinant, però alhora depriment, ja que em costa reduir a una equació una guerra, amb tot el que comporta, el patiment, les injustícies, el dolor, la destrucció i la indecència moral que representa. Segurament que distanciar-se’n és una manera intel·ligent d’afrontar-ho. Sobretot això si permet trobar camins per acabar amb la pròpia guerra. Però no deixa d’incomodar-me, encara que pugui apreciar la manera de fer l’estudi.\nPublicat per Dan a 07:10 10 comentaris\nUna de les primeres coses que ha de fer un nen és reconèixer als seus pares. Pot semblar fàcil, però no ho és gens. Quan mires per primera vegada el món segurament tot és igual d’estrany. No tens cap dada per saber quines coses tenen alguna relació amb tu i quines no. La llum que penja del sostre, la taula del fons, la finestra de la paret, els núvols que passen pel cel, l’arbre que es mou o la criatura que es posa a sobre nostre, tot ens és completament desconegut i res sembla particularment diferent, ja que mai no hem vist res i, per tant, tot és nou. Però durant la major part de la història dels humans, identificar aviat els pares segurament ha sigut qüestió de vida o mort.\nPer aconseguir-ho el primer que cal fer és identificar els humans, aquests éssers que son com nosaltres. Un bebè no té ni la més remota idea de com és ell, però aviat començarà a respondre a la visió de les persones. Aviat els mirarà a la cara. De nou, sembla fàcil, però per un bebè, la part important d’un humà podrien ser les mans, els peus, la part del mig de la panxa tant com la cara. I malgrat tot, la cara de seguida crida l’atenció. Quan ho pensem una mica ens adonem que el nostre cervell sembla molt ben preparat per identificar cares humanes.\nNo és difícil d’entendre. Els nens que tinguessin dificultats per reconèixer les cares dels seus congèneres, no tindrien gaires esperances de sobreviure. Som una espècie grupal, i els individus que no responen als estímuls del grup difícilment se’n sortirien.\nAquesta capacitat que ens empeny a identificar les cares la mantenim al llarg de la vida. Per això podem fer emoticons. Tot el que tingui dos punts on haurien d’anar els ulls i una línia a la zona de la boca ja ho situem a la categoria de cara. I també per això sembla que es dóna un fenomen conegut com pareidòlia, que és el fenomen d’identificar com a cares formes que no hi tenen res a veure. En realitat el fenomen no s’aplica únicament a les cares i també defineix quan veiem, per exemple formes als núvols o siluetes a les roques. Però el cas de les cares és el més freqüent.\nUn fascinant compendi sobre la pareidòlia l’ha fet l’amic Tibau al seu blog “Tens un racó dalt del món”. La seva secció “cares del món” és una excel·lent recopilació de pareidolies facials. La imatge del principi n’és un bon exemple.\nAquesta facilitat per catalogar com a rostres coses que no ho són ha causat més d’un embolic. La famosa cara de Mart era un simple cas de pareidòlia causada per les ombres sobre un turó. Però allò va donar lloc a tota una corrent conspiranoica que veia temples, construccions, piràmides i senyals extraterrestres on només hi havia un joc de llums i ombres.\nHi ha qui veu cares a les taques d’humitat de les cases, al fum de les explosions de l’atac de l’onze de setembre o a les marques de cremat de la torrada amb mantega. És un entreteniment divertit sempre que no es caigui en excessos. També cal tenir en compte els condicionants socials. Els cristians tenen tendència a veure la cara de Jesucrist, o de la Verge mentre que els budistes veuen preferentment el Buda.\nEn tot cas és interessant pensar que aquest divertiment segurament s’origina en la urgent necessitat dels nadons d’identificar als seus semblants.\nUn parany típic dels tests a les entrevistes de treball o similars és demanar com fer una determinada tasca amb una eina que no està dissenyada en absolut per allò. La clau és recordar que les coses poden tenir més funcions. Amb unes tisores podem fer un pèndol, un martell pot servir de pota d’un moble o un rellotge es pot emprar per fer reflectir la llum. Si ens limitem a pensar en allò que és la principal funció ens estem limitant notablement.\nAquesta és una manera d’afrontar els problemes que aplica a moltes situacions, i quan observem la natura és important tenir-ho present. En tot cas l’evolució si que ho fa sovint això de donar noves funcions a òrgans amb una utilitat diferent.\nUn exemple d’això ha sortit a la llum fa poc amb el bec del tucà. Aquests són uns ocells espectaculars sobretot per l’enorme bec que presenten. És un apèndix desproporcionat completament. Tant que costa entendre per quin motiu al llarg de les generacions s’aniria afavorint per la selecció natural un creixement tant descomunal. El mateix Darwin ja ho va notar i va suggerir que potser estava relacionat amb un mecanisme de selecció sexual. Potser els tucans és prenen massa en serio allò de “la mida importa” i com més gran el tinguin, més fàcil els serà aconseguir parella per reproduir-se.\nNo seria impossible ja que altres animals, com els paons o els quetzals, mostres també òrgans anòmalament grans i això els dóna preferència a l’hora de triar parella. En tot cas, el que sembla clar en el cas dels tucans és que tenir un bec d’aquestes dimensions no els aporta cap utilitat notable a l’hora de menjar. Amb becs molt més petits molts altres ocells se’n surten perfectament.\nPerò la clau sembla que no té res a veure ni amb el menjar ni amb el sexe. En realitat el bec del tucà fa una funció molt similar a les orelles dels elefants!\nI ara cal recordar, de nou, que les coses poden tenir més funcions de les que sembla d’entrada. Evidentment les grans orelles dels elefants no serveixen únicament per escoltar. Els grans pavellons auditius, especialment en el cas de l’elefant africà, fan una altra funció que no té res a veure amb escoltar millor els sorolls de la sabana. Tant el bec del tucà, com les orelles de l’elefant serveixen sobretot per regular la temperatura corporal de l’animal.\nAixò de mantenir la temperatura del cos sembla poc important, però tot el metabolisme en depèn. Els ocells i els mamífers paguem un alt preu energètic per tal de mantenir-nos a una temperatura òptima. Altres animals han d’esperar a que la temperatura ambient els escalfi el cos abans no puguin fer res de profit, però nosaltres podem fer i desfer sempre. El problema, a part de la gran quantitat d’energia que fem servir només per mantenir-nos al voltant dels trenta set graus, és que el marge que tenim de variació no és gaire gran. Uns pocs graus de menys i entrem en letargia i amb risc de morir per hipotèrmia. Però tres o quatre graus de més ens poden causar la mort per desnaturalització de moltes proteïnes. Per tant, calen mecanismes molt eficients per captar calor o per eliminar l’excés. Per pujar la temperatura podem augmentar el metabolisme, augmentar l’activitat física, tremolar i generar calor amb sistemes especialment dissenyats per fer-ho. Però costa molt més refredar-nos. Suar és una opció, molt cara en aigua, però útil. Els gossos el que fan es ventejar i treure la llengua, que està molt vascularitzada i en refredar-se, també refreda la sang que passa per allà.\nI amb la llengua dels gossos ja veiem la idea. Cal una superfície molt gran i molt vascularitzada per on la calor que porta la sang es pugui transferir a l’ambient. Això és el que fan les grans orelles dels elefants i, pel que acaben de descobrir, també els becs dels tucans.\nAquests becs no són una simple estructura dura i sòlida sinó que tenen un gran nombre de vasos sanguinis que passen a prop de la superfície. Quan han obtingut imatges tèrmiques d'aquests ocells s'ha vist que, segons la temperatura del cos, l’ocell pot fer que hi circuli més o menys sang i així refredar més o menys el cos. Un sistema útil, regulable i que aprofita un altre òrgan per fer una nova funció.\nI també una bona mostra que l’evolució el que fa és aprofitar el que ja hi ha per adaptar-ho a les noves necessitats.\nPublicat per Dan a 07:25 3 comentaris\nPublicat per Dan a 07:20 16 comentaris


Formatge fresc: el teu aliat aquest estiu – Xarcuteria Sole\nEs tracta de la variant de formatge amb menor aportació energètica. El seu contingut en proteïnes i baixa aportació de greixos fa que sigui ideal per completar un sopar.\nAporta calci i en major mesura fòsfor, afavorint la salut osteoarticular. S’ha de prendre sense sal si es pateix hipertensió. Pel que fa a vitamines, cal destacar la seva aportació en B12, que contribueix en la formació de glòbuls vermells i àcid fòlic), i en menor proporció, riboflavina, que intervé en el metabolisme energètic.\nPerò no triïs un formatge fresc qualsevol!\nA Xarcuteria Sole trobaràs formatges frescos de proximitat, amb tot el seu sabor i conservant les seves propietats de principi a fi. Veure el seu color i textura és un espectacle!\nFormatges frescos, frescs, cada dia a Xarcuteria Sole. Vine a per la teva porció!


Les activitats extraescolars queden tancades temporalment – FEDAC Sant Andreu Report\nS’ha pres aquesta decisió com a mesura de protecció contra la Covid-19\nLes activitats extraescolars que es realitzen a tota Catalunya, han començat a tancar com a mesura de protecció contra el coronavirus. Totes les persones que participen en activitats extraescolars dins la Comunitat Autònoma de Catalunya, hauran de fer una aturada temporal, per tal de prevenir contagis.\nAquesta norma està prevista d’executar durant quinze dies, però mai se sap si es pot allargar o no. En algunes activitats, es va començar a dur a terme el passat divendres 30 d’octubre. En algunes altres, es va començar a executar el passat dia dilluns 2 de novembre.\nEl motiu pel qual s’ha pres aquesta decisió és perquè, últimament, les xifres de contagis van començar a elevar-se, fins al punt de superar les que es van assolir el març de 2020. Es va prendre la decisió de no tancar els centres escolars, perquè es va demostrar que la gran majoria d’ells estaven seguint unes restriccion, que els protegien amb bastant èxit contra el virus.\nPer tant, només s’estan tancant les activitats extraescolars per mesures de seguretat, i per tal que aquests rebrots, que estan assolint nombres importants, no vagin a més.\nEmma Baró, Andrea Quintana, Sergio Rodríguez, Roger Gómez-Olivé


Borriana reveu una modificació de crèdits de 665.000 euros per a afrontar els dos últims mesos de l'exercici | Castelló Extra\nBorriana reveu una modificació de crèdits de 665.000 euros per a afrontar els dos últims mesos de l'exercici\nL’equip de govern de l’Ajuntament de Borriana proposarà en el pròxim ple, previst per a aquest dijous 5 de novembre, una modificació de crèdits de 665.000 euros, procedents de romanents de tresoreria i d’excedents d’una línia de subvencions, amb l’objectiu de realitzar els ajustos econòmics pertinents per a finalitzar l’exercici pressupostari.\nLa regidora d’Hisenda, Cristina Rius, ha explicat que es tracta d’una operació econòmica per a ajustar al màxim el pressupost i disposar de la liquiditat necessària per a poder reutilitzar-los a dotar de recursos suficients noves partides que reduïsquen els efectes econòmics de la Covid-19 i, alhora, destinar-los en part a amortitzar préstecs.\nAixí, els 415.000 euros de romanents de Tresoreria, ha precisat Rius, es destinaran en part, concretament 75.000 euros, a realitzar obres menors amb empreses locals durant l’últim mes de l’any i així col·laborar a la seua reactivació. La resta, és a dir, 340.000 euros es destinaran a l’amortització anticipada de préstecs.\nParal·lelament, ha assenyalat la responsable d’Hisenda, els 250.000 euros de fons excedents de la línia d’ajudes econòmiques de 400 euros convocades i ja abonades per a donar suport a les persones autònomes, xicotetes empreses i mutualistes, es reinvertiran en iniciatives de col·laboració i promoció del teixit empresarial local.


la vida en paraules i imatges: d’abril 2008\nqueda poc per anar acabant el curs i fem un mini balanç:\nles danses que ballem (entre moltes altres) i del lloc on són:\nHORA NIRKODA ISRAEL\nSARDANA CURTA DE SANT FELIU DE PALLAROLS CATALUNYA\nCONTRADANSA de SONSONI CATALUNYA\nLA CÀSULA MÈXIC\nSEBASTIAN BAR ARMENIA\nOVTXEPOLSKA POTROXULKA MACEDONIA\nPLATANIOTIKO NERO GRECIA\nUGITXKO KOLO SERBIA\nSYRTOS KEFALINIES GRECIA\nTESSERA MATIA GRECIA\nSARDANA CURTA MARIETA CISTELLERA CATALUNYA\nSABRALI MI SE BULGARIA\nSESTORKA (ji ja) SERBIA\nuna història que fa més de 3 anys que va començar i que ha tingut alts i baixos, i potser per aquest motiu quan venen els alts cal agafar-los al vol!!!!\ni ara es planteja un nou repte, i cal estar a l'alçada. crec que anirà bé i que la bones ganes, i les bones maneres que fem ens serviran per tirar-ho tot endavant. tot i més!!!\nespero que vagi bé, m'esforço perquè vagi bé!!!!\nnova york ens espera\nsi tot va bé, Nova york serà el nostre proper destí.\nI la sensació de creuar l'oceà, de veure aquesta ciutat (tant vista per la televisó), de veure com viuen els americans (i com mengen!!!), m'encanta!!!!!!!\namb molotes ganes de fer el gran salt!!!!!!!\nvols riure amb mi????\nla història va tenir un principi (il·lusionant, amb alegria i esperança), i ara, gràcies a Déu o a ni se qui... , ja s'acaba.\nUna història que volia ser especial, innovadora, amb moltes perspectives, il·lusions i projectes posats a sobre, però que van quedar en no res.\nI l'experiència viscuda és l'únic que quedarà, bé i un forat al banc....però això és una altra història....\nAra cal seguir endavant, no mirar endarrere (només per no tornar a caure en el mateix forat) i amb empenta fer realitat allò que val la pena, allò que ens fa ser millors persones cada dia!!!!\nEl so de la música torna a sonar per cinquena vegada al compacte i vull parar-lo però l'ànima no em segueix i deixo que torni a sonar una i una altra vegada. De fet ja em va bé que soni sense parar.\nEl motiu no el se. Però he sentit la mateixa música una i mil vegades i sempre és diferent.\nEl retorn de la imaginació a un temps que ja ha passat, que forma part de la història viscuda. Aquesta música ha sigut la banda sonora d'aquell temps i d'aquell moment. I seguramanent amb unes altres notes i uns altres protagonistes (el cantant, la música, el paisatge, nosaltres) tot seria diferent!!!!\nPerò l'atzar ha fet que aquests elements es trobessin un estiu (de fa ja uns anys) per voltar amb el cotxe carregat de coses, i descobrir una illa (gran, però illa) on aquest és el seu món, i on la seva música ressona per tots els racons, per totes les pedres de l'escarpada costa.\nQui ho diria que aquesta música significaria tant per mi.....\nQui ho diria que hi estaria tant lligada...\nPerò aquesta música és símbol d'aquell moment, d'aquella gent que dalt d'un cotxe vell i tronat descobríem Anglaterra, i la veïna Escòcia, amb aquell vent, aquell fred, i aquella pluja.\nSegurament sense el vent, el fred i la pluja, ell tampoc hagués escrit aquelles notes, ni hagués aparegut aquella música.\nDono gràcies a qui sigui per haver fet coincidir en l'espai-temps, una música, una gent, un paisatge, un moment\nno cal que digui el què significa per mi tot aquest temps viscut.\nuns diran que és poca cosa, que un any no és res (per aquells que en porten 50), però per mi 1 any és molt, és fantàstic, és bàsicament el primer any per poder arribar als 50.\nsense un primer any, no arriben els altres.\nets el meu amic. aquell amb qui fa 1 any que comparteixo la vida diària, la quotidianitat de cada dia, que fa que ens puguem barallar, enfadar, discutir, però que també acabem reconciliant-nos (que boniques que són les reconciliacions, oi?)\ni també aquell a qui puc explicar les coses, amb qui em puc refugiar quan fa falta (i a vegades a fet falta), amb qui puc riure i plorar, a qui puc estimar!!!\nets aquell que vull per ara i aquí, per avui i per demà, per 1 any i pels que vindran!\n*per si no ho sabies!!!!!\nqueda poc per anar acabant el curs i fem un mini b...\nla història va tenir un principi (il·lusionant, am...\nno cal que digui el què significa per mi tot aques...


El club de marató ‘’Els Troters’’ aposten per córrer en família\nEl diumenge 29 de gener tindrà lloc el matinal atlètica, Sagunt Corre\nL'Associació Esportiva Club Marató ‘’Els Troters’’ ha organitzat el matinal atlètica per a córrer en família, hi haurà proves per a totes les edats, des dels ‘’zero’’ anys d'ara endavant. L'esdeveniment se celebrarà el diumenge 29 de gener de 2017 i començarà a les 10 h.\nEl club ha apostat per organitzar la II pequecarrera, per a xiquets de 0 a 11 anys amb l'objectiu de fomentar l'esport en edats molt primerenques. Després també hi haurà una altra prova d'iniciació 5 KM no competitiva a partir de 12 anys i finalment el gran fons de 15 KM que serà per a veterans. Totes elles tindran eixida i meta en la Plaça Cronista Chabret de Sagunt.\nEl regidor d'Esports, Miguel Chover, assegura que ‘’ells són els vertaders protagonistes d'açò, jo solament faig d'amfitrió perquè ho han volgut presentar en aquesta casa. L'ajuntament col•labora com no pot ser d'una altra manera en aquesta festa de l'atletisme’’.\nMiguel Puga president del club assegura que ‘’ el servei mèdic i d'ambulàncies està a càrrec de serveis sanitaris Morvedre pel que comptarem amb tres ambulàncies i un hospital de campanya que es muntarà en la mateixa zona de meta’’.\nTots els participants tindran una samarreta tècnica i un mocador amb logo de la carrera, juntament amb dorsal que es lliuraran en el col•legi Cronista Chabret. I al final de la carrera es lliurarà una borsa amb beguda isotònica, fruites i dolços.\nEl recorregut serà urbà, per la zona antiga de Sagunt, ambdues acabaran en la glorieta, però tindran diferents traçats.\nLes inscripcions es realitzaran a través de la web https://elstroters.com/ http://www.carreraspopulares.com i https://sportmaniacs.com/es es podran realitzar fins al divendres 27 de gener.


Fem ciència a partir d’un conte!! - Escola Infantil Magnòlia\nFem ciència a partir d’un conte!!\nmarç 21, 2019 | Girafes\nLa classe de les Girafes, P-5, han inventat un conte on la protagonista és la Pepa (la mascota que a inici de curs van crear amb material plàstic) i que és el fil motivador de moltes de les activitats de l’aula.\nDe la mà de la Pepa han connectat amb anteriors aprenentatges sobre les girafes, com són, on viuen, què mengen,… descobrint què és un zoo, quines persones podem trobar en un zoo i quina és la seva funció, … i en aquest conte en particular com se sentia la Pepa incidint en el treballant dels valors i les emocions.\nAl mateix temps hem convertit l’aula en tot un taller d’experimentació amb politges i corrioles seguint l’argument del conte on l’entremaliada Pepa ha perdut les seves taques en caure-li un pot de pintura que estava dalt d’una politja.\nAquesta premisa ens ha facilitat el poder brindar un espai a la ciència i al descobriment dels principis de la física, partint sempre de l’experimentació i el joc. Com tibar de la corda, deixar-la anar, controlar la força,…ajuda a comprendre el seu funcionament i els ha permès també inventar i crear amb material divers les seves politges, entenent i posant en pràctica aquests coneixements.\nHan descobert la utilitat d’aquestes màquines simples en el nostre dia a dia i on les podem trobar: ascensor, estenedor, màquines de gimnàs, bicicleta, pou, grua… plasmant-ho en diferents rutines del pensament.\nFinalment dividits en petits grups han buscat objectes de la classe que en el seu nom tenen el fonema “p” de politja i “c” de corriola i els han col.locat dins del cubell corresponent. En acabar i amb ajut de la politja han experimentat quin cubell pesava més, si calia fer la mateixa força o menys…gaudint tot jugant de l’aprenentatge.\nUna vegada més la imaginació, la creativitat, el joc, la diversió,… ens han permès introduir-nos en el món de la ciència.\nAquí teniu un recull de les activitats que hem realitzat i que esperem que us agradin


Maleta pedagògica “Celebrem la Sexualitat”: usos i préstec – Garrotxa Jove\nMaleta pedagògica “Celebrem la Sexualitat”: usos i préstec\nDes del Servei de Joventut del Consell Comarcal de la Garrotxa de l’Ideal-Oficina Jove tenim un nou material per a treballar la sexualitat i els afectes amb perspectiva de gènere.\nEs tracta de la Maleta Pedagògica “Celebrem la Sexualitat” creada per l’entitat La Ciranda que i conté diversos materials, pòsters i una guia didàctica per abordar cadascuna de les 5 temàtiques del projecte: Néixer, Canvis vitals, Plaer, Diversitats i Bon tracte. Totes les dinàmiques es treballen des del marc dels Drets Sexuals i Reproductius, plantejant temàtiques com el coneixement del cos, la construcció de gènere i la diversitat sexual.\nLa guia facilita l’autonomia de l’acompanyament dels afectes i les sexualitats al professorat dels centres educatius, als espais joves i a professionals de l’àmbit de la salut que acompanyen a persones adolescents i joves. Per tant, el contingut es pot treballar tant en l’àmbit formal com no formal i s’articula en 5 sessions que es poden emprar en la seva totalitat o utilitzar les activitats que es necessitin o encaixin més per a una temàtica concreta. En tot cas, recomanem pensar en el procés de grup i no tant en els resultats.\nLa maleta ve acompanyada d’una Guia Didàctica que porta la descripció de cada material, indicacions per tractar cada temàtica, preguntes per iniciar el diàleg a l’aula, la fitxa de dinamització de les sessions a les aules i els indicadors d’avaluació. Els materials de la proposta també han estat elaborats seguint el compromís amb la comunitat, la sostenibilitat ambiental i l’equitat de gènere, generats per diferents proveïdores de l’Economia Social i Solidaria.\nLa maleta estarà disponible a l’Ideal Oficina Jove de la Garrotxa i es podrà sol·licitar a través del web https://www.garrotxajove.cat/ a partir del curs escolar 2022-2023. I el termini de préstec en què es cedirà el seu ús serà de 60 dies.\nFinalment, trobareu més recursos per treballar la promoció dels Drets Sexuals, la bibliografia recomanada amb els títols de suport que complementen la maleta a través de la web de l’entitat: https://laciranda.com


Jornada de vaga a Barcelona, Lleida, Girona, Tarragona, València, Castelló, Alacant i Mallorca – Lo Campus diari\nEls sindicats CCOO, Fete-UGT i d’Ustec-Stes. xifren en un 83% el seguiment de la jornada de vaga a l’educació pública no universitària, en un 35% el suport del professorat a la privada i concertada i en un 91% a l’àmbit universitari.\nEn un comunicat, celebren “l’èxit” de l’aturada convocada a tot l’Estat i en tots els nivells d’ensenyament, afirmen que “l’activitat acadèmica i universitària s’ha paralitzat” i destaquen el “compromís” de famílies i estudiants, “que han secundat massivament la vaga deixant les aules buides”.\n“La comunitat educativa torna a alçar la veu per defensar un model que garanteixi la igualtat d’oportunitats, que està sent greument atacada per les contínues retallades educatives; per la pèrdua de drets; per reclamar que l’educació sigui una prioritat per als governs; per exigir que es retiri la LOMCE, el Reial decret de Beques i ajudes a l’estudi; i perquè cessi el sagnant increment de taxes universitàries”, expliquen els sindicats.\nA més a més, adverteixen que seguiran mobilitzant la comunitat escolar si el Govern central “continua entestat en la seva política de retallades, des de l’Educació Infantil fins a la Universitat, i a tirar endavant reformes que retrotreuen l’educació espanyola a temps passats”. “La nostra educació necessita inversió per aconseguir una educació de qualitat per a tots i totes”, han assegurat.\nMilers de persones es manifesten a Barcelona contra la ‘llei Wert’ i les retallades\nMés de 170.000 persones, entre professors, estudiants i famílies, –segons els sindicats– s’han manifestat des de les 12.30 hores d’aquest dijous des de plaça Universitat de Barcelona per demanar la retirada de la Llei Orgànica de Millora de la Qualitat Educativa (LOMCE) i per les retallades en l’educació pública i concertada per part de l’Estat i la Generalitat, en el marc de la vaga educativa convocada a tot l’Estat.\nLa capçalera oficial de la manifestació ha estat liderada pels principals sindicats i representants d’estudiants i pares, amb la pancarta ‘Ni LOMCE, ni retallades. Detinguem la LEC’ i ‘Per a l’educació pública, cap retallada’.\nLa massa de manifestants, entre els quals hi havia nens, ha tenyit de groc els carrers del centre de Barcelona mitjançant samarretes de SOS Educació Pública de Qualitat, i s’han escoltat reivindicacions com ‘Li diuen retallades i són privatitzacions’; ‘Avui l’educació està al carrer’, i ‘L’educació pública i de qualitat’.\nUn bloc de les assemblees de la Universitat de Barcelona (UB) del Raval i membres de la Plataforma Unitària en Defensa de la Universitat Pública (PUDUP) s’han col·locat en la part davantera al crit de ‘Wert, cabró, retallat els collons’, malgrat que són crítics que la vaga s’hi hagi convocat després de ser aprovada la LOMCE pel Congrés i a punt de ser-ho pel Senat, ha explicat Ruth, membre-portaveu de la plataforma.\nQuan han passat per davant dels edificis de CCOO i UGT, la PUDUP ha desplegat una pancarta amb el missatge ‘Toxo i Méndez, buròcrates. Per un moviment de base i combatiu’.\nA les 13.10 hores els manifestants han passat per davant de la Direcció Superior de la policia en Via Laietana, però no s’ha produït cap tipus d’aldarull com en altres protestes, si bé han cridat consignes com ‘La policia tortura i assassina’ o ‘Menys policia i més educació’ i des d’un balcó s’han llançat globus grocs que han arrencat aplaudiments entre els manifestants.\nUna desena de furgonetes dels Mossos d’Esquadra han controlat la capçalera de la protesta, –que cap a les 14 hores ha arribat a Pla de Palau– i vuit dotacions més han blindat la Direcció i la Secretaria d’Universitats i Investigació de la Generalitat –al número 2 de Via Laietana–, on s’han instal·lat tanques protectores.\nSegregadora i regressiva\nLa portaveu d’Ustec-Ste·s, Ana Elvira Sánchez, ha sostingut a Europa Press que la ‘llei Wert’ és “segregadora”, pel que ha defensat un sistema educatiu català, laic i coeducatiu.\nAixí mateix, s’ha oposat a la Llei d’Educació de Catalunya (LEC) i a les retallades del Govern català, com l’augment de ràtios d’alumnes, el tancament de col·legis públics, la reducció de vetlladors per a alumnes amb necessitats educatives especials (NEE) i la precarietat laboral dels substituts, entre d’altres.\nEn declaracions als mitjans, la secretària general de CCOO d’Ensenyament, Montse Ros, ha titllat la LOMCE de “regressiva”, i ha celebrada la participació en la vaga per part, no només del professorat, sinó dels alumnes i les famílies.\n“No la volem per res. Es carrega l’escola catalana, i separa per llengua, sexe, religió i poder adquisitiu”, ha deplorat.\nEl secretari general d’UGT Catalunya, Josep Maria Álvarez, ha indicat que la LOMCE “no aporta res” i retorna a temps del passat, a més de marginar el català del sistema educatiu.\nMés de mig miler d’estudiants, segons els Mossos d’Esquadra, s’han manifestat aquest dijous per diferents carrers de Lleida en contra la reforma de la Llei d’Educació coneguda com a LOMCE i les retallades dels diferents governs en aquesta matèria.\nLa majoria eren estudiants de secundària de diferents instituts de Lleida que s’han sumat a la vaga general d’educació però també hi havia universitaris i membres del professorat. Durant la marxa s’han cridat consignes demanant la dimissió del ministre d’Educació, José Ignació Wert, en defensa de l’escola en català i també contra el sistema capitalista i a favor de la independència de Catalunya.\nWert provoca a Girona la manifestació més massiva del sector de l’ensenyament dels últims anys\nCentenars de persones s’han sumat a la manifestació en contra de la LOMCE -coneguda com Llei Wert- que ha omplert el centre de Girona. Aquesta és la manifestació més massiva dels darrers anys protagonitzada pel sector de l’ensenyament.\nMés de 3.000 persones segons la Policia Local i entre 5.000 i 7.000 segons els sindicats han cridat proclames contra el ministre Wert però també contra les retallades del Govern. Els mestres de primària i secundària estaven cridats a la vaga. Segons dades dels sindicats, un 45% dels mestres de primària l’han secundat, mentre que el Govern parla d’un 13%. Els sindicats destaquen que, per primera vegada, l’escola concertada i privada també s’ha sumat a la vaga.\nMés d’un centenar d’estudiants es manifesten a Tarragona\nMés d’un centenar d’estudiants es varen manifestar el passat dimecres pel centre de Tarragona contra la LOMCE i les retallades en educació. La protesta s’ha produït a l’equador de la vaga de tres dies convocada pel Sindicat d’Estudiants als instituts i universitats de tot l’Estat entre aquest dimarts i dijous.\nSegons el sindicat, l’aturada està tenint un ampli seguiment al Camp, de fins al 90% a secundària, Batxillerat i FP, i del 85% a la universitat. Aquest dijous, la vaga s’ampliarà al personal docent i a la resta de la comunitat educativa. A la ciutat de Tarragona s’ha convocat una concentració al migdia davant dels Serveis Territorials d’Ensenyament, i una manifestació a les sis de la tarda.\nLa vaga a València, Castelló i Alacant\nLa Conselleria d’Educació de la Generalitat Valenciana xifra en un 17,47% –21,60% a la xarxa pública i 1,78% en la concertada– el seguiment de la vaga educativa convocada contra la Llei Orgànica de Millora de la Qualitat Educativa (LOMQE) i les retallades. Estes xifres, són inferiors a les de l’última vaga del passat 9 de maig, quan el percentatge va arribar al 29%, han subratllat fonts del departament de Campanar.\nPer províncies, a València el seguiment ha arribat al 22,64% en centres públics; 2,12 per centenars en concertats, el que fa un global de 17,22%. A Castelló, les dades són 17,23% en públics; 0,59% en concertats (14,93% en total). Finalment, a Alacant, el 21,92% de la xarxa pública s’ha sumat a la protesta i l’1,36% de la concertada (18,74%).\nDavant d’esta informació, el director general de Centres i Personal Docent de la Conselleria d’Educació, Santiago Martí, ha manifestat –la consellera del ram, María José Català, ha hagut de sotmetre’s este dijous a una operació d’urgència per una lesió a l’Hospital General– que “quatre de cada cinc docents de l’ensenyament públic està impartint les seues classes, el que porta a la conclusió que els professors de la Comunitat estan mostrant una vegada més la seua responsabilitat a l’hora de poder formalitzar les seues protestes contra la llei educativa o contra el que estimen convenient però intentant no interferir en el dret dels alumnes a rebre les seues classes”.\nAlhora, ha comentat que des del Govern autonòmic s’entén que la LOMCE és “necessària perquè després de set lleis educatives en el període de la democràcia sense que cap d’elles ens haja pogut col·locar en nivells acceptables de resultats en educació bàsica i obligatòria, amb un 25% d’abandonament prematur en este país, l’únic que no podem fer, com diu el Ministeri, és no fer res”.\nA Mallorca els manifestants ocupen el Born\nEl Born de Palma de Mallorca ha quedat aquesta horabaixa presa per la marea verda que ha protestat per la política educativa del Govern estatal que vol implantar la Llei orgànica de millora de la qualitat educativa (LOMQE) i per la de l’Executiu balear que ha imposat el Decret de tractament integrat de llengües (TIL) a la comunitat educativa.\nUnes 5.000 persones han omplert el Born sota un mateix lema “Ni TIL ni LOMQE, 24 d’octubre vaga general a l’ensenyament”. Professors, pares i alumnes s’han concentrat aquest dijous per reclamar que “amb l’excusa de la crisi econòmica, retallen els recursos econòmics i humans del nostre sistema educatiu, malgrat que aquesta política d’ajustos no és vàlida per a assolir els objectius d’estalvi que pretén aconseguir, tal com demostren les dades del dèficit i del deute públic”.\nDurant la lectura d’un manifest, que ha llegit Albert Abad, de la Plataforma d’Estudiants de les Illes Balears, ha assegurat que “juntament amb les retallades, es pretenen dur a terme contrareformes, com el TIL i la LOMQE. Aquesta és un autèntic atac al nostre model social i de progrés que una societat democràtica no pot consentir sense renunciar a la seva llibertat i als seus drets. No ens hi podem resignar”.♦


Pollita | Museu d'Arenys de Mar\nBoixets, guipur, a mà (Le Puy)\nVel triangular que popularment es conegut com “pollita”, realitzat amb seda de color negre amb la tècnica característica de la punta de Le Puy amb fons trenats i guipurs. Al centre de la peça porta petites flors escampades sobre el fons trenat i al voltant de la peça una orla de fulles intercalades amb petites flors dins un medalló circular que donen dinamisme a la composició.\nA la zona central de França es troba la ciutat de Le Puy-en-Velay, un dels centres de punta artesana més importants de França. En aquesta ciutat hi ha Centre d’Enseignement de la dentelle au fuseaux http://www.ladentelledupuy.com/ que manté la tradició puntaire que va arribar a ser importantíssima a mitjans del segle XIX.\nTot i que a Le Puy es produïen tots tipus de puntes, la tècnica característica d’aquesta ciutat es basa en l’ús de la seda, principalment negre, i en un disseny amb fons trenats i motius realitzats amb guipurs generalment dins escuts. Thédore Falcon (1804-1856) serà un dels grans renovadors, realitzant diversos dissenys d’aquesta tècnica. La punta de Le Puy s'estendrà a Catalunya i concretament a la comarca del Maresme on s’adaptarà als gustos locals.\nEn el cas d’aquest vel, fet per Antònia Doy l’any 1914, ens trobem amb un disseny de finals del segle XIX. Al Museu es conserven fragments d’aquest disseny als mostraris de la Casa Castells, la Casa Artigas i els Cosso, fet que demostra que devia ser molt realitzat a l’època.


La data de naixement de ZaSu Pitts varia en funció de la font: tant el New York Times, en anunciar la seva mort, com la seva làpida esmenten que va néixer el 1900, però el seu biògraf, Charles Stumpf, indica que el naixement es va produir el 1894, i encara altres fonts coetànies, esmenten el 1898. El seu pare era Rulandus Pitts, mutilat de guerra durant la batalla de Gettysburg, i Nellie Shay, d’origen irlandès. El seu nom ZaSu deriva de combinar els noms de les dues germanes del seu pare, Eliza i Susan. El 1903 la família es va mudar a Santa Cruz, Califòrnia, on ZaSu va anar a l'escola. Amb la mort del seu pare, va haver de buscar-se feina per ajudar a l'economia familiar. Aficionada al teatre des de l’escola, com que la feina a Santa Cruz era molt estacional, es va dirigir a Hollywood per intentar fer carrera com a actriu. Els primers papers el va obtenir amb la Universal amb la productora LaSalle.\nAmb l’arribada del cinema sonor, es va especialitzar en comèdies lleugeres. Tot i això, ZaSu va ser seleccionada per interpretar el rol de la mare en el clàssic del cinema anti-bèl·lic All Quiet On The Western Front (1930), però després que en la pre-estrena el públic rigués en veure-la (ja que en aquell moment l’associava principalment a una actriu còmica) es van tornar a filmar les seves escenes amb l'actriu Beryl Mercer. A partir d'aquell moment, ZaSu va interpretar principalment papers còmics durant la resta de la seva carrera cinematogràfica. Va aparèixer en pel·lícules des dels anys trenta fins a la dècada de 1950, també va actuar a la ràdio i en algunes sèries de televisió.\nZaSu es va casar dues vegades, la primera el 1920 amb l’actor Tom Gallery. El 1922 van tenir una filla, Ann. Durant el rodatge de Souls for Sale (1923) ZaSu va fer gran amistat amb Barbara La Marr que tenia un fill de la mateixa edat aproximadament. En morir La Marr el 1926, ZaSu i el seu marit adoptaren el fill d’aquesta i li canviaren el nom pel de Donald Michael Gallery. ZaSu es va divorciar el 1932 i es va tornar a casar el 1933 amb John Woodall, matrimoni que va durar fins a la seva mort el 1963, a causa d’un càncer.\nFilmografia de ZaSu Pitts al catàleg de l’American Film Institute\nObtingut de «https://ca.wikipedia.org/w/index.php?title=ZaSu_Pitts&oldid=24095867»\nLa pàgina va ser modificada per darrera vegada el 14 jul 2020 a les 21:39.


La Mostra de València anuncia els seus primers films en competició - Paisdelmar\nSis pel·lícules de països mediterranis que es podran veure per primera vegada a València\nsetembre 1, 2020 632 visites0\nMostra de València comença a donar forma a la seua Secció Oficial a competició.\nUn any més el festival, presenta en la seua Secció Oficial a competició una sèrie de pel·lícules que capten l’interés tant per la crítica especialitzada com per al públic.\nEl Festival arranca el 22 d’octubre i se celebrarà fins a l’1 de novembre, consolidant l’aposta per actuar com a rastrejador del cinema d’autor i no comercial. El festival avança les primeres incorporacions de la seua secció a concurs, que optaran a la Palmera d’Or. Sis estrenes absolutes al deep state espanyol, que representen una panoràmica de les diferents propostes narratives i visuals de l’ecosistema cinematogràfic i geogràfic que abasta la Mostra. Oblidant-se, cal dir-ho, del cinema fet a la zona del països catalans.\n“En un any tan complicat per al sector, estem molt contents de poder oferir al públic una selecció de títols d’alt nivell, que aborden temes molt diversos i no deixaran indiferent a ningú”, assegura Eduardo Guillot, responsable de programació del festival.\nDes de Kosovo arriba “Zana“, òpera prima d’Antoneta Kastrati. Una mirada nova sobre el conflicte dels Balcans, que recorre de manera puntual a l’element fantàstic per a reflexionar sobre l’horror de la guerra. Amb una impressionant Adriana Matoshi com a protagonista, el rotund debut de la realitzadora kosovar establida als Estats Units va ser seleccionat per a representar al seu país en el Oscar i va obtenir el Gran Premi del Jurat a Los Angeles.\n“Mosquito”, del director lusità João Nuno Pinto, s’inspira en fets reals i està ambientada en 1917, durant la Primera Guerra Mundial. La crítica l’ha qualificada de una mescla entre “Apocalypse Now“, “Aguirre, la cólera de Dios“ i “Senderos de gloria“, ja que narra el viatge al cor de les tenebres d’un jove que s’allista en l’exèrcit a la recerca de glòria i es troba amb l’infern de les colònies portugueses a Àfrica. Va ser la pel·lícula inaugural de l’últim Festival de Rotterdam.\nLa participació espanyola arriba de la mà de “La viajante“, debut del cineasta canari Miguel A. Mejías, que en el seu recorregut internacional ha suscitat comparacions amb Víctor Erice, Theo Angelopoulos o Carlos Reygadas.\nUna road movie interior, protagonitzada per Ángela Boix (“Diamond Flaix”, “Gente en sitios“), que se serveix del paisatge per a descriure la soledat i el buit dels personatges. Conta la història d’una jove fotògrafa embarcada en una fugida existencial i enfrontada a situacions inesperades que documenta a través de les imatges que capta amb l’antiga càmera de la seua mare.\nTambé podrà veure’s en la Mostra de València el primer film de ficció produït per la Comuna de Cinema de Rojava (Síria), “The End will be Spectacular“, de Ersin Çelik. Una pel·lícula bèl·lica en el sentit clàssic del terme, que relata el setge de cent dies al qual van ser sotmesos els kurds per part de l’exèrcit turc a la ciutat de Diyarbakir en 2015. Alguns dels supervivents d’aquells fets encarnen als personatges, la qual cosa augmenta la força dramàtica d’una pel·lícula narrada a través dels ulls d’una jove kurda que torna al seu lloc d’origen.\nLa diversitat continental de la selecció es posa de manifest a través de la presència àrab, un dels senyals d’identitat del festival, que comptarà amb l’última pel·lícula del prestigiós director algerià Merzak Allouache, “Paysages d’automne“, i amb “Between Heaven and Earth“, de la directora palestina Najwa Najjar.\n“Paysages d’automne“ suposa un complement perfecte del cicle ‘Les batalles d’Algèria’, ja que és un retrat del país després de les primaveres àrabs. Utilitza maneres de thriller per a mostrar una Algèria a la mercé d’una xarxa criminal en la qual estan involucrats membres dels principals partits polítics, policies i organitzacions criminals. El personatge principal és una periodista que investiga una sèrie d’assassinats de xiquetes vinculades a una xarxa de prostitució, i que pateix la forta pressió de diversos grups que protegeixen als proxenetes responsables.\nPel que fa a la palestina “Between Heaven and Earth“, proposa una mirada sense maniqueismes a la complexitat política, ideològica i religiosa de la Palestina actual, a través d’una parella en procés de divorci. Els protagonistes viuen en territori palestí i fa cinc anys que són casats, però quan aconsegueixen creuar un lloc de guàrdia israelià, ell demana la separació. A partir d’aquest moment, comencen a revelar-se impactants misteris sobre la vida del seu pare. Una singular pel·lícula de carretera, poblada per personatges en permanent estat de bloqueig, que va guanyar el premi al millor guió en el Festival del Caire i que acaba de ser preseleccionada per als guardons anuals de l’Acadèmia del Cinema Europeu.\nEste primer avançament de títols es completarà en dates pròximes amb la resta de films que participaran en la competició del festival.\nEl turisme es reinventa. D’hotels a minioficines.\nEHang AAV, el taxi volador que creuarà el cel de València\nQuè és el metavers, el nou univers digital que transformarà les nostres experiències en línia\nEls Novatores valencians, pioners de la il·lustració\nLa Il·lustració valenciana València fou considerada per Moreu-Rey com la capital econòmica, artística i intel·lectual ...


L'anell vaginal anticonceptiu s'inclou a la cartera de la Seguretat Social\nLes últimes dades sobre avortaments indiquen que l'any passat hi va haver 96.000 intervencions, un 1,91% més que el 2017\nper Redacció divendres, 29 de novembre 2019 - 13:50h\nSanitat inclourà l'anell vaginal a la cartera de serveis | EP\nEl Ministeri de Sanitat, Consum i Benestar Social ha inclòs per primera vegada dins la cartera de serveis del Sistema Nacional de Salut l'anell vaginal anticonceptiu. Aquest mètode està disponible al sistema públic de salut des de l'1 de novembre. Es tracta d'un anticonceptiu hormonal combinat del qual, segons el ministeri, es beneficiaran 37.000 dones. L'anell que es dispensa té els principis actius Etinilestradiol i Etonogestrel.\nEl nou mètode s'afegeix als anticonceptius orals, hormonals combinats i a base de progestagen que ja s'inclouen a la cartera. També s'ofereixen diferents anticonceptius reversibles de llarga durada com ara tres tipus de dispositius intrauterins (DIU), Medroxiprogesterona injectable o l'implant Etonogestrel.\nDes del govern espanyol es destaca que la inclusió de nous anticonceptius d'última generació a la cartera de serveis «contribueix» a complir la Llei de salut sexual i reproductiva de la interrupció voluntària de l'embaràs, del 2010. La norma estableix que els serveis públics de salut han de garantir l'accés universal a pràctiques clíniques efectives de planificació de la reproducció.\nA banda, la llei també estableix la necessitat d'una educació afectiva sexual i reproductiva adequada com el mètode més efectiu per prevenir infeccions de transmissió sexual, embarassos no desitjats i avortaments. En aquest marc, els ministeris de Sanitat i Educació han acordat fomentar la promoció i educació per a la salut sexual i reproductiva a partir de diferents iniciatives a l'escola.\nD'altra banda, el Ministeri de Sanitat ha publicat aquest dimecres les últimes dades d'interrupcions voluntàries de l'embaràs. Així, l'any passat van avortar 95.917 dones, un 1,91% més que el 2017. Segons el ministeri, en termes estadístics la xifra suposa «una tendència a l'estabilització». L'any 2010, últim any amb la regulació de l'avortament prèvia a la llei de terminis, hi va haver a Espanya 113.031 avortaments. L'any 2008 n'hi havia hagut 115.812.\nSanitat destaca que també hi ha hagut un «estancament» dels avortaments entre el col·lectiu de dones menors de 20 anys. L'any 2018 n'hi va haver 9.828, 73 més que el 2017. Representen el 10,25% del total d'interrupcions voluntàries. La majoria, el 65,37%, s'interrompen abans de la vuitena setmana de gestació.\nFinalment, el ministeri destaca que puja el nombre d'avortaments que es practiquen en centres públics. El 2018 van ser el 13,95% del total, mentre que el 2010 la taxa era de l'1,84%.\nPreocupació: Gossos de Barcelona s'han infectat d'una malaltia transmissible als humans


En marxa la planificació conjunta per millorar els serveis de l'FP a la comarca - somMollet\nEn marxa la planificació conjunta per millorar els serveis de l'FP a la comarca\nMontmeló va acollir el primer plenari del Consell de l'FP i l'Ocupació del Vallès Oriental\nDilluns, 25 d'abril de 2022 | 13:55h\nAmb l’assistència de representants de les administracions, sindicats, associacions empresarials, comunitat educativa i altres actors que intervenen en el sistema de formació professional del territori, dimecres es va celebrar a Montmeló, el primer plenari del Consell de l'FP i l'Ocupació del Vallès Oriental, impulsat per la Taula Vallès Oriental Avança i el Consell Comarcal.\nEn aquesta primera sessió es va aprovar el pla de treball, que té una durada anual i que contempla la creació de 5 grups de treball: Grup de treball de relacions externes i sensibilització, Grup de treball relació necessitats empreses-formació, Grup de treball de planificació territorial i estratègica de l’FP, Grup de treball transició escola-treball i abandonament i Grup de treball d’orientació i ocupació.\nEntre les accions previstes, destaquen jornades per intercanviar bones pràctiques i reflexionar sobre el present i el futur de l’FP a la comarca; espais de trobada entre professionals de l’orientació acadèmica i laboral; sessions de treball amb agents i persones expertes; un estudi per sectors econòmics i ocupacions per identificar perfils professionals que manquen a les empreses i les formacions adequades, així com la creació d’un sistema d’indicadors amb dades actualitzades per adequar les respostes formatives a temps real.\nPer al conseller de Promoció Econòmica i Estudis i president del Consell de l'FP i l’Ocupació del Vallès Oriental, Jordi Manils, “avui escenifiquem l’aliança de tots els sectors implicats en la formació professional per fer avançar, per impulsar, per donar credibilitat i força a la formació professional al Vallès Oriental”, deia Manils.\nLa confluència d’aquests sectors també va ser un aspecte valorat per la consellera d’Educació, Marialluïsa Ferré, per a qui ha de servir “per trobar sinergies per fer que al nostre territori es desenvolupi una capacitació que faci possible que l’oferta de personal qualificat i demanda del teixit productiu sigui equilibrada”, deia la consellera.


espeleobloc: La cova de les Campanes. Montsant (4)\nLa cova de les Campanes. Montsant (4)\nHem pogut veure en les imatges que inserim que hi ha un domini de les formes clàstiques, grans blocs despresos i/o encaixats, traçats rectilinis condicionats per la fracturació, progressiu estrenyiment de les escletxes amb la fondària, absència de senyals de circulació hídrica, etc. tot un conjunt que ens remet a la tipologia de les cavitats dites tectòniques.\nD’acord, però és un exemple particular. En l’origen cal acceptar que la tectònica hi té un paper fonamental. L’evolució del relleu, amb l’excavació de profundes fondalades fa que la diaclasació dels materials es vegin afectades pels fenòmens de descompressió del vessant i això afavoreix la seva obertura. Tot i que la diferent composició del paquet conglomeratic provoca que uns estrats tinguin comportaments diversos. Un estrat que pot fer de sostre està menys afectat i no obre les fractures a l’exterior, i pel contrari les capes succesives més soterrades, que son menys elàstiques es trenquen i llisquen. Això pot representar que una bona part de les cavitats de dimensions penetrables no comuniquin amb la superfície tot i que constatem que s’ha creat una densa xarxa interestrats i per tant confinada, que només pel capbussament i desmantellament del relleu aconsegueixen aflorar a l’exterior. Creiem que és el cas de la cova de les Campanes i d’altres del Montsant.\nDins de la cavitat, la densitat de les fissures fan que en la immediata proximitat és fracturin els envans separadors i els productes d’aquests trencaments s’encaixin i obturin els conductes. Però sent tot això cert, cal admetre que ha estat una evolució lenta, compassada amb les transformacions superficials, que mostren etapes d’estabilització que permeten que la infiltració meteòrica generi un procés litogénic rellevant que posteriorment s’ha ensorrat al fragmentar-se la roca mare. Trobem mostres en els bocs caiguts del sostre que en la seva nova posició, lateralment o per dessota tenen restes d’una estalagmitització pretèrita.\nLa nostra estada fou breu i aquesta anàlisi caldria analitzar-la a més profunditat. En tot cas és una hipòtesi que espero que estimuli a ser contrastada pels futurs visitants. Confio en suggerir una observació més atenta i d’aquesta manera, contribuir en alguna mesura, perquè tots plegats gaudim més de les formes d’aquesta cavitat i del seu magnífic entorn.


Dia del pare: Llibres per als nens. Boolino blog: Valores y emociones. Cuentos infantiles y juveniles\nDia del pare: Llibres per als nens\nValores y emociones · 18/03/2013\nFeliç Dia del Pare a tots! Avui us portem un recull de llibres infantils per compartir amb els pares en aquest dia. No te'ls perdis!\nLas manos de papá d’Émile Jadoul, editat per Corimbo\nÉs un preciós àlbum il·lustrat que narra, a través d'unes grans imatges i un text onomatopeic, les primeres passes de la vida d'un nadó.\nLes protagonistes d'aquest conte són les grans mans del pare, que protegeixen, fan pessigolles, acaricien, impulsen i fins i tot deixen anar quan el nadó està preparat per donar les seves primeres passes.\nAmb unes il·lustracions grans i expressives, Émile Jadoul mostra amb dolçor el gran vincle que el tacte i la calor humana creen entre un pare i un fill en els primers anys de vida. Un llibre de petit format i de cartró perfecte per llegir al costat de pare.\nDías de hijo de Philip Waechter, editat per Lóguez Ediciones.\nA Días de hijo assistim als primers mesos de la relació entre un pare i el seu fill, en aquest cas, centrats en les primeres emocions del pare primerenc fascinat amb el seu nadó. Un llibre quotidià, actual, divertit, tendre, de text breu i il·lustracions senzilles, que relata les sensacions -bones, dolentes i regulars- d'un pare emocionat per ser-ho.\nLes il·lustracions de traç lleuger expressen perfectament la quotidianitat i tendra naturalitat de la vida en família, esquitxades per un text alhora enginyós, divertit i innocent, aconsegueixen que el llibre destil.li un amor incondicional, una connexió patern-filial única i preciosa.\nCada divendres de Dan Yaccarino, editat per Intermón Oxfam\nCada divendres el protagonista del llibre i el seu pare fan una passejada i esmorzen junts a la cafeteria; cada divendres, es fixen en la gent que camina amb presses, en els aparadors; cada divendres gaudeixen d'un moment per a ells dos sols que esperen durant tota la setmana. Cada divendres comparteixen moments irrepetibles junts.\nUn llibre que ens parla d'una preciosa rutina familiar que, per senzilla que sigui, aconsegueix estrènyer llaços entre pare i fill. Una mena de ritual que no es perden per res del món.\nUn llibre més que no us deixarem de recomanar...\nMoixaina exprés d'Émile Jadoul, editat per Corimbo. Seguim amb Émile Jadoul, aquest autor belga ens té acostumats a uns preciosos llibres il·lustrats per a pre-lectors alegres, divertits i originals que ens encanten.\nUn llibre divertit per a nens i també per PAV (Pares d'alta velocitat) que només necessiten parar de tant en tant per demostrar que realment són Papàssupergenials.\nPodeu veure la ressenya complerta aquí.


/Àngel Galobart nomenat director del Museu d’Isona\nEl consistori d’Isona ha nomenat director del Museu de la Conca Dellà a Àngel Galobart, cap del grup de recerca del Mesozoic de l’Institut Català de Paleontologia Miquel Crusafont (ICP). Aquest acte suposa la formalització de la relació de l’ICP amb el projecte de Museu de Dinosaures del Pirineu que té per objectiu retornar al territori, en forma de divulgació, els resultats obtinguts de l'estudi científic dels fòssils dels dinosaures del Pirineu.\nLlicenciat en Ciències Biològiques i doctor en Ciències Geològiques per la Universitat Autònoma de Barcelona. És el responsable del Grup de Recerca del Mesozoic i ha participat, en 28 projectes de recerca o divulgació de concurrència pública. La seva producció científica supera les cent cinquanta publicacions, cinquanta d'elles en revistes SCI o amb articles en revistes amb revisió per parells. Es editor o co-autor de dos llibres de divulgació sobre els dinosaures.\nA nivell docent és professor en el màster interuniversitari (UAB/UB) de Paleontologia de Vertebrats i Humana, des del curs 2007/2008on dirigeix assíduament treballs d'estudiant de màster o tesines i ha dirigit cinc tresis doctorals. Es conferenciant habitual en xerrades divulgatives relacionats amb els dinosaures i ha estat conferenciant convidat en congressos internacionals i nacionals.\nAquest centre museístic inclou informació de diferents moments del passat d’aquesta zona. D'una banda, ofereix dades sobre la opcupació romana de la població i, de l’altra, sobre els últims dinosaures que van trepitjar la terra. De forma regular, ofereix visites guiades al Museu que inclouen la visita als jaciments de petjades de dinosaures de Basturs i Orcau i al jaciment d'icnites de rajada de La Posa. L'any 1990 es va iniciar la primera etapa de Museu Municipal, que va funcionar fins l'estiu de 1994, moment en què va començar la remodelació d'aquest centre. A l'abril de 1995 el Museu va obrir de nou les seves portes com a pal de paller de tot el projecte de desenvolupament de la Conca Dellà, anomenat el Parc Cretaci.\nMore in this category: « El llarg regnat de la “Musaranya del terror”\tTorna la festa dels museus a Sabadell »


El Consell Comarcal posa en marxa un servei per donar suport als negocis maresmencs - Ràdio Palafolls\nInici » El Consell Comarcal posa en marxa un servei per donar suport als negocis maresmencs\nMarc Ferri , març 7, 2021\t / 150 0\nEs tracta de “Enxarxa Maresme per l’empresa”, un servei del Consell Comarcal del Maresme que té per objectiu enfortir l’atenció a l’empresa i a les persones autònomes afectades per la Covid-19.\nL’ens comarcal informa que la iniciativa va adreçada al 75% de les microempreses amb menys de 5 persones treballadores que tenen seu social al Maresme. El servei ofereix assessorament individualitzat i acompanyament en el procés d’adaptació de les línies d’activitat del negoci per “detectar les oportunitats que ofereix la nova realitat”. A la vegada, informa el consell, el projecte també facilita formació i informació sobre els ajuts i subvencions vigents. També, si és necessari, fa un acompanyament en el procés de sol·licitud.\nSegons informa el CCM, una de les primeres accions que ha activat Enxarxa Maresme per l’empresa és la recollida i actualització de totes les línies de subvenció adreçades a persones autònomes o empreses.\nPer a inscripcions cal omplir el formulari que trobareu a www.ccmaresme.cat, i per a més informació es pot contactar amb el servei trucant al telèfon 677 782 414, o bé enviant un correu electrònic a l’adreça suport.empresa@ccmaresme.cat.\nEl servei de logopèdia de Palafolls recupera la presencialitat\nEls hotelers de Sta. Susanna acorden avançar els impostos de 2 anys per donar liquiditat a l’Ajuntament


Sergi Vicente 4.0: 2009\na 2:19 1 comentari:\na 2:45 6 comentaris:\nPoderosíssimes fotografies que retraten la cruel realitat de la Xina contaminada. De Lu Guang, l'últim guanyador de la beca W. Eugene Smith.\nEtiquetes de comentaris: contaminació, fotoperiodisme, Lu Guang\nEl president Hu Jintao ha avançat que milloraran les condicions i el tracte per a la premsa estranegra que treballa a la Xina. Benvinguda, molt benvinguda, aquesta declaració de bones intencions, en un país on, abans d'aplicar-les, primer cal mostrar una determinació concreta, perquè tothom es doni per al·ludit. De tot cor, estic convençut que Hu així ho vol, i us convido a treure conclusions posem que mig any o un any després. Perquè, sincerament, vaig arribar a pensar que aquella detenció a Liaoning el 2005 era excepcional (10 hores vaig passar aquell cop a comissaria), però després de vàries detencions més i especialment després dels fets d'Urumqi, no us negaré que he virat cap a l'escepticisme. Si d'aquí a un any en Hu tenia raó, haurà guanyat la meva admiració. Si no, hauré comprovat que en aquest país hi ha massa poders, massa caps sovint incompatibles entre ells, ja que cada un d'ells competeix per a una parcel·la de poder, com vaig poder veure a Urumqi, i que això d'avui era, en realitat, com tirar la pedra i amagar la mà.\nEtiquetes de comentaris: Hu Jintao, Liaoning, premsa estrangera, Urumqi\nEl meu germà m'ha passat el vídeo que va grabar amb el seu iPhone fa dues nits a Padang, la nit abans que deixéssim la zona del terratrèmol (veure post anterior). Per aquells que us descol·loqui que parli del meu germà, aclarir que el Roger (Vicente), treballa com a càmera per a ETB (Euskal Telebista).\nEtiquetes de comentaris: ETB, Indonèsia, Padang, Roger Vicente, Sumatra, terratrèmol\na 13:50 5 comentaris:\nVinc del sopar al restaurant de l'hotel. Si, vem trobar un hotel! Compartim habitacio el meu germa Roger, la periodista d'ETB i jo. N va ser facil i pensavem que teniem sort, pero despres de la conversa amb Joan Carles Tomasi, de Metges Sense Fronteres (han arribat avui), estem tots una mica inquiets. El seu protocol es no allotjar-se mai a un hotel. Entre parets, per entendre-'ns. Han muntat una mena de dormitori en un garatge, on hi ha parets de fusta i sostre metal.lic prim.\nEn principi, la meva feina aqui ha acabat i aquesta hauria de ser la ultima nit a PAdang. Espero a dema per comfirmar.\nTelkom d'Indonesia ens ha proporcionat un punt per connectar-nos. Padang no es Sichuan, no veus tants morts pel carrer ni tampoc els olores, pero la situacio es molt caotica. Com us podeu imaginar, no hi ha hotels. He dormit a la gespa del costat del lloc de la connexio en directe, a davant de l'Hotel Ancabang, i una altra mica a un hotel on no hi ha places pero on m'han deixat un sofa al lobby. Encara no m'he canviat de roba i avui he passat quatre hores en una moto carregant la motxil.la pesada.\nEtiquetes de comentaris: Indonèsia, Padang, Sumatra, terratrèmol


Us proposem els contes personalitzats del Bosc de Contes com a regal pels vostres nens i nenes per aquest tió o reis. Escolliu un dels nostres nou títols i a partir de 3 fotos dibuixarem els nens i nenes en tot el conte personalitzat. Els dibuixarem de tal forma que es reconeixerà que són ells i elles. Això ens diferencia de moltes empreses de contes personalitzats que no aconsegueixen la semblança. Als menuts de la casa els hi farà molta il·lusió veure’s com a protagonistes del seu conte preferit.


La vida aventurera, difícil i combativa de Josep Palau i Fabre (Jordi Nopca)\n‘El monstre’, autobiografia de l’escriptor, es podrà aconseguir amb l’ARA els dies 24 i 25 de febrer\n5 min. Barcelona 16/02/2018 23:04\n651x366 Palau i Fabre durant el rodatge d’El salari de la por, de Clouzot, en què va participar com a figurant / FUNDACIÓ PALAU FUNDACIÓ PALAU Palau i Fabre durant el rodatge d’El salari de la por, de Clouzot, en què va participar com a figurant / FUNDACIÓ PALAU FUNDACIÓ PALAU\n“La vida dels grans artistes no es pot explicar mitjançant una simple successió de fets biogràfics: és la suma de les potencialitats de l’ésser humà encarnades en les múltiples facetes de la seva personalitat contradictòria”, escriu Julià Guillamon al pròleg d’ El monstre i altres escrits autobiogràfics, de Josep Palau i Fabre, publicat per Galàxia Gutenberg poc després de la mort de l’escriptor, l’any 2008 -quan tenia 90 anys-, i que es podrà aconseguir amb l’ARA els dies 24 i 25 de febrer per 22 euros. “ El monstre contrabalança aquest concepte -diu Guillamon-. És una biografia escrita a manera de testament, en uns mesos de desesperació exaltada, comparables en certa manera als que Palau va viure el 1947 a França i que l’escriptura d’ El record fatídic [text on rememora la seva arribada a París]li ha fet reviure”.\nEra el 1985, quan l’escriptor tenia 68 anys i feia gairebé un quart de segle del seu retorn a Catalunya després d’un llarg exili. “He titulat les meves memòries El monstre. No és un títol gens exagerat”, escrivia Palau i Fabre al recull de textos que es van afegir com a apèndix al volum inicial, que havia vist la llum el 2005 dins de les Obres completes, i els quals només es poden llegir en aquesta edició. “¿No mereix ser qualificat de monstre un escriptor que, després de lluitar, com ningú, en els pitjors moments, per tal de redreçar la llengua i fer-la sortir de la postració en la qual havia caigut, a la qual estava sotmesa, després d’haver comès aquest pecat, dic, s’ha intentat marginar-lo, atès que ha estat impossible eliminar-lo del tot com els més conspicus havien desitjat?”, afegia.\nUna figura clau però marginada\nAbans de marxar a París el 1945 -ciutat on viuria quinze anys-, Josep Palau i Fabre havia estudiat filosofia i lletres a la Universitat de Barcelona i s’havia convertit en una de les figures clau de la resistència cultural catalana: va ser un dels reorganitzadors dels Estudis Universitaris Catalans (1941), va fundar la revista Poesia (1944) i va participar en la creació d’una altra revista important, Ariel (1945), amb Josep Romeu, Miquel Tarradell, Joan Triadú i Frederic-Pau Verrié. “El va marcar molt la cultura de la dècada dels 30 -recorda Guillamon-. Els autors d’aquells anys havien arribat a les cases de la gent i eren una influència. A més, Palau va llegir ben aviat la part francesa de la biblioteca materna”.\nA les memòries, l’autor de Poemes de l’alquimista (1952) planteja un viatge desordenat per algunes fites de la seva biografia, aventurera i accidentada: evoca el dia que el seu avi li va explicar que era “fill d’una hipnotitzada” -fet que li permetia comprendre la seva “part mediúmica o d’al·lucinat”-, els anys d’estudi als Hermanos de la Bonanova, la “fallida immisció en els rengs de Falange” el 1939, el model de llengua literària que va escollir i el moment que va decidir començar una nova vida a França. Escriu: “Després d’esbufegar-me i treure el fetge per la boca pel país, i després que la meva actitud em va dur a rompre amb els meus pares i a quedar-me sol i acorralat com una rata, no sé per quina mena de prurit cívic o ètic, o per quina mena d’inèrcia, em vaig creure obligat a acomiadar-me d’algun dels nostres prohoms”. Palau recorda que Carles Riba només parlava “dels seus esforços, dels seus mèrits”, i que li “va donar a llegir el procés de Joana d’Arc”, una manera de dir-li que “hi havia una altra França que la de Baudelaire, Rimbaud o Lautréamont”, tres de les grans influències de l’escriptor. Marià Manent li va dir: “Ara no se’ns torni comunista!” Espriu va ser més sibil·lí: “Vós encara podeu ser un bon assagista en llengua francesa...”\nDurant l’estada a París, Palau i Fabre viu alguns dels episodis més curiosos de la seva vida, com la participació en el rodatge d’ El salari de la por, d’Henri-Georges Clouzot, en què va fer de figurant, l’any 1952. No oblida tampoc la coneixença de Picasso, artista que acabaria estudiant obsessivament. També explica la sintonia amb Antonin Artaud, que va anar a veure mentre estava ingressat a l’hospital psiquiàtric d’Ivry. Era el 1947, pocs mesos abans de la mort del poeta. “Em sotmeté a una veritable prova: intel·lectual, moral i gairebé física”, diu. La prova incloïa un martell i, una mica més endavant, també uns mitjons. Entre els autors francesos que reben alguna invectiva de Palau i Fabre hi ha Malraux, Camus i Char. Tenint en compte que el periple sentimental de Palau i Fabre va ser força agitat, sorprèn que el liquidi en un parell de línies: “La meva vida amorosa, sexual i eròtica ha estat un desastre: així com sona”. Tal com explica Guillamon al pròleg, “Palau pot ser delicat i hedonista, tràgic i brutal”. Els lectors trobaran totes aquestes cares de l’escriptor barceloní quan s’encarin amb El monstre.\nUn viatge fascinant a l’interior de la recerca picassiana


CASA AL CENTRE DE CASTELLAR, AMB PATI\nFINQUES CLAVÉ 7 comercialitza la venda d'aquesta casa al centre de Castellar del Vallès.\nTe una superfície construïda de 89m2 i es distrubueix de la següent manera:\nA peu de carrer tenim una terrassa just abans d'entrar a casa, un cop dins tenim un rebedor que dóna pas a la cuina independent i al menjador, de 19m2.\nAmbdós tenen sortida al pati de 21m2 i a una terrassa superior de 15m2. Sota aquesta terrassa tenim un cobert on hi ha la zona de safareig i un bany amb plat de dutxa.\nPassem a la planta pis i allà trobem 3 habitacions, e les quals 2 són individuals i una és doble, i per últim un bany amb banyera,\nCal destacar que la casa està en molt bon estat, te terres de gres, fusteria exterior d'alumini i barrots a les finestres de la planta baixa, calefacció a gas natural i es troba al mateix centre de Castellar.\nSi vols que fem una visita, no dubtis en trucar-nos al 9 3 7 1 4 5 2 8 5\nInteresad@ en 10.834\nCasa en Castellar del Valles - Zona AIRESOL D EL BALCO


No perdis el punt de llibre – NouBarris.Net\nUna trobada de col·leccionistes s´aplega a la masia de Torre Llobeta per intercanviar, comparar i comentar sistemes per no perdre el fil mentre llegim\nHi ha diverses maneres de marcar el punt on ens trobem en la lectura d´un llibre. Hi ha qui doblega la cantonada del full, hi ha qui col·loca un imperdible, o un tros de paper, i hi ha qui opta pels punts de llibre. D´aquests en trobem de totes les formes i colors. Alguns, veritables obres d´art, d´altres són souvenirs i hi ha també els que són simplement pràctics. La masia de la Torre Llobeta reuneix avui a veritables especialistes del tema. Es tracta de la cinquena edició de la Trobada de Col·leccionistes de Punts de Llibre. Entre les 11 i les 14h, els assistents podran intercanviar, comparar i comentar material nou i antic, en una activitat organitzada pel Butlletí de Col·leccionisme El Troc.\n← El Generador de nous artistes\nPrimera pedra del futur poliesportiu de Cotxeres de Borbó →\n26 minuts ago Este duo escapista ha logrado salir a tiempo del terrible destino que la profecía de El Bosco les tenía preparado. #roomescape , #quehacerenbarcelona , #juegos , #salirdeunahabitacion , #escapistas , #descuentoescaperoom , #noubarris , #mejorescaperoom , #queregalar , #regalo , #escaperoom , #teambuilding , #reto #escapista , #teamworking , #escaperoomlover , #escaperoombarcelona , #escaperadar , #cumplea ños #despedidadesoltero , #roomescape , #jugadores , #escaperoomTripAdvisor ,\n49 minuts ago ...el lugar donde habitan las HADAS sin duda es en la tienda de flores, plantas y arte de @veronica_munoz ._art_i_flors_ #art #arte #centrosdeflores #flowers #flowerstagram #october #autumn #artistsoninstagram #artwork #artist #artofinstagram #artgallery #flowerstagram #florsdecatalunya #noubarris #barcelona #catalunya #cosesboniques #nikonphotography #llocsambencant #llocsbonics #botiguesdebarri #botiguesdebarrinoubarris #botiguetesambencant #comerc ̧local #comerc ̧deproximitat #comerc ̧local #matinspiration #artesania #decoracio #decoracion #decoration


Sous baixos i feina dura: el sector de la neteja no troba personal | BonDia Diari digital d'Andorra.\nEl sector demana una quota fixa per a extracomunitaris per tal de cobrir les necessitats.\nDv., 02/02/2018 - 03:30\nSous baixos i feina dura: el sector de la neteja no troba personal\nLes empreses de neteja tenen seriosos problemes per trobar personal. Aquestes dificultats s’han aguditzat en els darrers dos anys, quan el sector ha vist com la manca de mà d’obra impedeix donar sortida a totes les demandes de feina que rep. La recuperació de l’economia als països veïns també ha comportat que ja no sigui atractiu venir a treballar a Andorra, segons van informar des de l’Associació d’Empreses de Neteja d’Andorra (AENA), i a això s’hi afegeixen els elevats preus de l’habitatge de lloguer.\nLa realitat del sector l’exposa la responsable d’una empresa de neteja. “Fa cinc mesos que tenim un anunci per trobar personal”. És cert que algunes persones s’hi han mostrat interessades, però no les suficients. “Hi ha molta demanda de feina, però no arribem a tot”, va indicar, al mateix temps que va apuntar que “hem de dir que no”, sobretot a les cases particulars. Des d’aquest establiment s’accepta que el sector “és complicat”. És molt difícil donar als empleats una jornada de vuit hores, també sovint el fet de tenir carnet de conduir representa un obstacle i, principalment, es tracta d’una feina molt dura i que no és fàcil. L’opinió és compartida per la cap d’una altra empresa de neteja. “És un sector amb molta demanda de personal, però cada cop costa més trobar-ne” tot i que afegeix que l’obertura d’una quota específica per a aquest hivern “ha ajudat”. El motiu d’aquesta escassetat de mà d’obra cal cercar-lo en el nivell salarial i el tipus de feina, apunta. Quant al primer aspecte, remarquen que els sous que es paguen són sous base. Això succeeix sobretot amb els concursos públics, ja que tothom lluita per oferir el preu més baix i així ser-ne adjudicatari. “Pots decidir pagar més als empleats, però si els salaris són més alts l’oferta és més cara i el concurs no el guanyes”, exposen. Les estadístiques així ho indiquen. La segona qüestió és el fet que és tracta d’una feina dura. En el cas dels hotels és on hi ha més dificultats per trobar personal. La realitat és que una empleada ha de fer unes quinze o setze habitacions al dia. Les baixes són cada vegada més freqüents, tenint en compte el desgast físic que comporta aquesta feina. I la majoria d’assalariats deixen el sector quan troben una altra feina, com ara al comerç on es cobra el mateix però les tasques a realitzar són més suportables. “Si hi haguessin uns convenis que fixessin els salaris mínims potser la gent no buscaria una altra feina”, exposen des d’aquesta empresa. A tot això cal afegir-hi el fet que molta gent que treballava al sector va marxar d’Andorra amb la crisi i que també cada vegada hi ha menys treballadors de temporada. “La gent abans venia a fer diners a Andorra, però ara això ja no funciona”, afirmen.\nDavid Sànchez, responsable de Recursos Humans del grup Pronet, lamenta que “som capaços de generar molta feina, però hem de dir que no perquè no tenim personal disponible”. Sànchez indica que durant la crisi no hi havia tants problemes. Ara no hi ha por a perdre la feina i a l’agost “se’n va de vacances qui fa dos anys que treballa i qui fa dos dies”. Assegura que el problema és que hi ha gent al país que prefereix cobrar el subsidi per desocupació abans de fer aquesta feina o treballar el cap de setmana.\nPer donar resposta a aquestes mancances, l’AENA ha sol·licitat al Govern l’obertura de quotes fixes per a extracomunitaris. Així, creuen que aquest tipus de feina pot ser interessant per a persones d’Amèrica del Sud o de les Filipines. El ministeri d’Afers Socials, Justícia i Interior, però, no hi veu ara per ara la necessitat.\nEscrit per rw el Dv., 02/02/2018 - 09:25 Enllaç permanent\nEl problema ve pq l'empleat q fa la feina cobra una misèria i el client q la contracte un preu per hora considerablement més alt. Caldria regular el sector.\nEscrit per Didac Marfany el Dv., 02/02/2018 - 17:12 Enllaç permanent\nCom es nota que no coneixes el sector. El preu de facturació mig d'una hora de neteja implicat que el 88 % siguin directament costos de personal, seguretat social, riscos laborals, vacances i absentisme laboral i que el marge (BRUT) sigui del 12% (Dades oficials). Tot te una explicació. Es fàcil o molt fàcil afirmar que els empresaris fan molt diners, mentres la classe laboral pateix, tan de bò les coses fossin tan fàcils. Els primers que hem reivindicar aquesta situació han estat els empresaris. I totes les accions que es duent a terme prop de l'administració es fan per poder dignificar la feina tan a nivell de salari con de treball. Una salutació.


Illes Chafarines - Uiquipèdia, la Wikipedia en valencià\nMapa de les Illes Chafarines\nLes Illes Chaferines són un archipèlec espanyol del mar Mediterràneu, situat davant les costes del Nort d'Àfrica de les quals està a 4 km i constituït per tres illes principals: del Congrés, Isabel II i del Rei. Estan protegides baix la forma de Reserva Nacional.\nL'archipèlec de les Chafarines (Ja`fariyya en àrap i Takfarinas en bereber) està situat en la zona meridional del mar d'Alboran (35º 11' N 2º 26' W), a unes 27 milles nàutiques a l'est de Melilla i a 2,5 al nort del Cap de l'Aigua (Ras el Ma), en la costa marroquina. Les illes es troben separades de la costa africana per una plataforma continental relativament uniforme i d'escassa profunditat (10-15 metres), que rep la influència sedimentària del riu Muluya, la desembocadura del qual està pròxima a la frontera en Algèria. D'orige volcànic, consta de tres illes denominades Congrés, Isabel II i Rei Francisco, i habitada actualment només la segona. Congrés és l'illa més occidental, la de major grandària (22,5 ha) i la més alta, arribant al seu cim els 137 metres sobre el nivell del mar. Isabel II (15,9 ha; 35 msnm) es troba situada entre les atres dos, separada 1 km de l'anterior i uns 175 m de Rei, l'illa més oriental, chicoteta (12,7 ha) i de menor altura (31 msnm) de les tres.\nLes Illes Chafarinas pertanyen a Espanya des del 6 de giner de 1848, dia que hi va desembarcar el General Serrano en dos bucs de guerra procedents de Màlaga. El nom ve de Ja`far, nom propi àrap de varó. Les illes Chafarinas estan senyalades en els itineraris geogràfics llatins com "Tres insulae" i en diferents cartes en atres noms com a Yezirat Meluia, Yezirat Quebdan, Shaffarin, Yasfárin, Zafarin, Quebdana, Farines, Chiafarina, Aljafarinas o Illes de Maluia.\nIlles Chafarines a Revista-ibérica (espanyol) Refugi Nacional de Caça Illes Chafarines al web del Ministeri de Mig Ambient espanyol (espanyol)\nObtingut de «http://www.uiquipedia.org/index.php?title=Illes_Chafarines&oldid=65404»\tCategories: GeografiaIlles d'Espanya\tMenú de navegació\nLo que enllaça acíCanvis relacionatsPàgines especialsVersió per a imprimirEnllaç permanentInformació de la pàgina\tEsta pàgina fon modificada l'última volta el 2 oct 2013 a les 10:57.


Busquen l'autor d'un atropellament a un avi de 84 anys a Figueres que va fugir - Diari de Girona\nBusquen l'autor d'un atropellament a un avi de 84 anys a Figueres que va fugir\nL'home està ingressat a l'hospital per diverses fractures La Guàrdia Urbana investiga els fets per identificar el conductor del vehicle implicat\n22·02·20 | 00:15\nLa Guàrdia Urbana de Figueres busca l'autor de l'atropellament a un home de 84 anys al barri del Culubret, al carrer Avinyonet, que va fugir. Els fets van passar dijous pels volts de dos quarts de vuit del vespre a l'altura del número 124, en un punt proper a l'encreuament amb el carrer Doctor Fleming. L'home va ser traslladat a l'hospital de Figueres, on ahir estava ingressat amb diverses fractures. En el moment de tancar aquesta edició, la Guàrdia Urbana ho investigava per trobar-ne l'autor.\nSegons fonts properes al cas, l'home creuava el carrer, en un punt on no hi ha cap pas de vianants, acompanyat del seu gos, quan un cotxe que feia maniobres l'hauria fregat amb el lateral del vehicle.\nLa víctima, d'edat avançada, va caure a terra i a causa de l'impacte va patir diverses fractures. El conductor no es va aturar a socórrer la víctima i es va donar a la fuga. Diversos testimonis van presenciar els fets.\nEl Sistema d'Emergències Mèdiques (SEM) va rebre l'avís a les 19.39 hores. S'hi van desplaçar dues ambulàncies i l'home va ser traslladat en estat menys greu a l'hospital de Figueres, on ahir estava pendent de passar a planta. Les fractures no són greus, segons fonts del centre, però a causa de l'edat avançada romandrà ingressat uns dies més a l'hospital.\nLa Guàrdia Urbana busca indicis per enxampar la persona implicada i s'estan visionant les imatges captades per les càmeres de vigilància. Es dona el cas que el carrer Avinyonet és un dels punts de Figueres on n'hi ha d'instal·lades a la via pública.\n4 Jutgen un professor de dansa de Vidreres acusat d'abusar sexualment d'un alumne i ensenyar-li pornografia\n5 L'assaig clínic espanyol conclou que combinar les dosis d'AstraZeneca i Pfizer és «segur i eficaç»


REUNIÓ AMB L’ADMINISTRACIÓ 26/06/2020: LA POLÍTICA DE L’ADMINISTRACIÓ DELS FETS CONSUMATS – agrupaciopresons2\nFETS CONSUMATS I HE VINGUT A PARLAR DEL MEU LLIBRE\nSegons el parer de CCOO, poques reunions hi han hagut tan decebedores com la d’ahir, pel tarannà absolutament negatiu, impositiu i absent de qualsevol indici de capacitat negociadora.\nL’Administració va utilitzar de manera absolutament vergonyosa el sistema de videoconferència per a parlar exclusivament del seu llibre, però quan va arribar el moment de tocar els problemes de veritat i CCOO vam entrar a discutir els temes importants, van escapolir-se’n de manera covarda dient que tenien reunions importants, dient que «prenien nota» (el «ja te’l miraré» de l’Administració) i tallant la connexió de manera abrupta i deixant-nos amb la paraula en la boca.\nEl pitjor és que CCOO VAM SER L’ÚNIC SINDICAT QUE AHIR ES VA BARALLAR AMB L’ADMINISTRACIÓ deixant-nos la resta de sindicats sols en una actitud que no comprenem i que considerem absolutament suïcida.\nCCOO estem disposats a lluitar i arribar on faci falta, com demostren l’acte del TSJC que obliga a l’Administració o les instruccions de la Inspecció de Treball, però el que és clar és que el millor és no fer-ho sols.\nL’Administració manifesta que continua el pla de desescalada, i tot i que ens trobem actualment en la fase de nova normalitat, segons vagin succeint els esdeveniments socials es podria tornar a fases anteriors.\nEl tema dels horaris està arribant a nivells d’autèntica vergonya, amb ocultacions, volta enrere sense raó ni justificació, negant-se a discutir res i sobretot sense cap acord, ACTUANT PER PURA IMPOSICIÓ.\nCCOO DEFENSEM EL MANTENIMENT DELS HORARIS!\nL’Administració va presentar el seu PLA d’ACCIÓ com flexible i obert.\nPel que sembla flexible per a poder contradir el que han dit anteriorment i obert per a tirar-se enrere quan els vingui de gust i sense donar raons\nCCOO continuem exigint que es mantingui el teletreball i que s’estenguin en el temps les mesures horàries i millores que s’han aplicat. El motiu és clar: funcionen. El manteniment de la jornada aprovada per tots els col·lectius s’ha de mantenir, desvinculant-lo de les fases.\nL’Administració confirma que HA IMPOSAT el retorn als horaris previs a la situació d’emergència per oficines i rehabilitació i els centres oberts. Per interior en canvi sí accepten la petició de CCOO mantenir els horaris fins al 14 de setembre.\nCCOO CONTINUAREM DEFENSANT ELS HORARIS ESPECIALS. LA SITUACIÓ DE RISC CONTINUA AMB INDEPENDÈNCIA DE LA FASE QUE SIGUI!\nCCOO hem demanat que es reconsiderin aquests fets, ja que actualment les mesures de prevenció encara no estan disponibles i no s’han realitzat els ajustaments de seguretat als centres que marquen els mateixos protocols de seguretat.\nL’Administració concreta que mentre els plans sectorials no s’actualitzin seguiran presents les mesures de la fase 3. D’aquesta manera concreten que realitzaran una nova instrucció amb una revisió dels plans sectorials. Aquesta inclourà els nous estàndards i mesures, com per exemple la distància d’1,5 metres, aforaments màxims, reforç de la neteja, etc.\nCENTRE OBERT BCN 2\nEl cas del Centre Obert 2 de Barcelona és sagnant i una altra mostra de l’absència del més mínim tarannà negociador\nLa SMPRAV sembla que s’ha convertit en una dictadura opressiva per als seus treballadors aprofitant la situació de crisi per a imposar mesures que només sorgeixen d’un desconeixement paorosament profund del medi penitenciari.\nEl Centre Obert 2 estava realitzant un horari 1-4, la bondat i la necessitat del qual es va confirmar en la reunió dels sindicats amb la direcció del centre del 18 de juny, tal com consta en acta i d’acord amb la qual cosa el personal ha demanat de manera avançada les seves vacances i dies. Ara l’Administració es desdiu, i ho fa a més amb nocturnitat i traïdoria NEGANT-SE A NEGOCIAR RES!\nSembla que a efectes pràctics els centres els han repartit entre les Subdireccions Generals convertides en autèntics regnes de taifes. Els centres oberts, incloent-hi temes de personal i horaris, han tocat a la Subdirecció General de Tractament, que ahir, sabent que s’anava a tractar el tema va estar convenientment desapareguda, és a dir, no va aparèixer per la reunió.\nQuan CCOO hem plantejat el tema del canvi sobtat d’horari del CO2, l’Administració hi ha respost en ràpida successió:\nQue el Subdirector General de Tractament no estava.\nQue prenien nota (ahir va ser una constant del «ja t’ho miraré» en forma de «prenem nota»)\nQue l’horari del CO 2 no s’havia votat\nFins i tot van arribar a dir, ja el súmmum del despropòsit, que no tenien constància en la SMPRAV d’aquest horari.\nQue no hi havia temps per tractar-lo i havien d’anar-se’n.\nTot a correcuita i tallant la connexió de manera gairebé immediata malgrat les protestes de CCOO, GAIREBÉ L’ÚNIC SINDICAT QUE VAM LLUITAR AHIR AMB L’ADMINISTRACIÓ.\nDiuen que respectaran les vacances i dies demanats.\nCCOO els vam intentar fer veure que quadrar vacances d’un torn 1-4 en un torn 3-5, és com intentar quadrar el cercle o inventar la màquina de moviment perpetu, i que els GMO són absolutament equiparables als GSI, que sí que tenen els horaris especials prorrogats fins mitjan setembre.\nPerò els va ser igual, la decisió estava presa i van tallar la connexió, que controlen ells de manera cada vegada més esbiaixada i arbitrària, i per descomptat es van quedar tan amples.\nEL REGNE DE TAIFA DE QUATRE CAMINS\nCCOO hem presentat una queixa formal i exigit la rectificació d’un comunicat de la direcció de Quatre Camins, que novament anant per lliure, que deia que de juny a setembre només es podien demanar vacances i no dies de compensació o d’assumptes propis, el qual contravenia les instruccions de la Secretaria.\nAquesta crítica se suma a altres irregularitats que aquest centre continua protagonitzant, com són les ocorregudes en les votacions dels horaris d’educadors, que finalment es repetiran i els darrers canvis organitzatius adoptats unilateralment al MSOB, que estan alterant i afectant l’organització que hauria de tenir aquesta unitat. En conseqüència, CCOO hem demanat al Secretari que prengui mesures i no es permetin actuacions arbitràries com aquestes.\nL’Administració diu que desconeix aquesta ordre, que el personal de Quatre Camins està gaudint no sols de vacances sinó també de dies.\nCCOO li hem hagut de llegir l’ordre del 18 de juny, que cínicament es negaven a escoltar, i així i tot s’han negat a explicitar si prendran mesures.\nCCOO no entenem el desori catastròfic que hi ha en matèria de personal en la SMPRAV. Centres que actuen de manera independent i al seu aire, assignacions de centres entre subdireccions generals, cadascuna al seu aire, i quan ho consideren oportú, imposicions a dit, caigui qui caigui i només per a preservar un principi d’autoritat del qual realment manquen.\nPERMISOS PER DEURE INEXCUSABLE\nCCOO hem exigit transparència en l’anàlisi del servei de prevenció, i traslladarem el tema també al Comitè de Seguretat i Salut:\nQue en cap cas l’Administració faci ús de la possibilitat d’establir el gaudi obligatori d’un període de vacances durant cap període de l’any.\nL’Administració indica que la doctora del servei de Vigilància de la Salut del departament de Justícia està realitzant informes individuals, amb indicació precisa de les mesures a tomar.\nCCOO li hem dit que AIXÒ ES MENTIDA, i els hem llegit un informe on només hi ha mesures genèriques sense detallar res més i els hem dit que s’està fent ús d’una taula per fer informes de manera automàtica que podria fer perfectament un ordinador.\nEns informen que han realitzat l’assignació directa de 10 llocs i que 2 no van ser sol·licitats, generant 29 llocs més, ahir es van assignar 12 i avui s’ofereixen la resta. A excepció d’una plaça de GSI a la UHPT, que s’ha d’oferir d’acord amb la llista de treballadors afectats pel tancament del Centre Penitenciari d’Homes de Barcelona.\nLES COMISSIONS DE SERVEIS SON NOMÉS UN PEGAT!\nCCOO SOM L’ÚNIC SINDICAT QUE DEMANEM UN CONCURS DE TRASLLATS DE TÈCNICS ESPECIALISTES DES DE FA ANYS!\nPSEUDOPROCÉS D’INCORPORACIÓ DE TÈCNICS ESPECIALISTES\nA pesar que CCOO li hem demanat informació precisa sobre el procés d’incorporació de tècnics especialistes del 19 de juny, l’Administració NO ha transmès ni dades globals, ni parcials. Tampoc ha explicat que va succeir amb alguns tràmits, amb programes d’ús general que no funcionaven, ni amb el contingut que van presentar els aspirants. CCOO li hem recordat a l’Administració que hi va haver molts problemes tècnics que vam complicar la gimcana orquestrada pel departament.\nL’Administració es nega a donar la més mínima dada i la persona que hauria de donar la informació literalment fuig dient que ha d’acudir a una altra reunió més important.\nCCOO NO ESTEM D’ACORD AMB RES REFERENT A AQUEST PROCÉS que només pot qualificar-se d’improvisació nyap, i de vergonya més pròpia d’una república bananera que no d’un país europeu amb una administració presumptament avançada.\nCCOO també hem demanat oficialment una reunió específica per tractar aquest tema del pseudoprocés.\nAIXÍ ANEM NO JA MALAMENT, SINÓ CAMÍ AL DESASTRE, ja que la bola de despropòsits de l’Administració, i aquest procés és un altre més, no deixa si es fes cada vegada més monstruosa.\nI mentre, la resta de sindicats callats.\nCCOO HEM ESTAT NOVAMENT L’ÚNIC SINDICAT QUE HA PROTESTAT VEHEMENTMENT!\nNo entenem que està passant però ens ho imaginem.\nL’Administració especifica que amb la darrera concreció de 723 proves pendents de resultat, finalitzarà la realització les proves PCR als treballadors penitenciaris catalans. Confirmant que de 5892 persones totals, han realitzat finalment 4182 proves (69’91%), amb el resultat negatiu de 4092 persones, positiu de 100 persones i no concloents de 139.\nCCOO manifestem que finalment les proves mostren la realitat a la qual estem exposats els treballadors penitenciaris. A 23 de juny continuem amb 195 IT relacionades directament, i que ja hem passat en dades totals acumulades durant el període d’emergència de 1052 casos de treballadors/es que han sigut baixa per temes directament relacionats amb el COVID-19.\nPer CCOO, millorar les mesures i equips de protecció per prevenir el contagi entre els treballadors i interns continua sent el més bàsic.\nEls contagis s’haurien minimitzat si s’haguessin generalitzat l’ús de mascaretes FFP2, com CCOO hem demanat des del primer dia, i potenciat el vessant preventiu en tots els casos, sobretot i especialment ara que s’han recuperat les comunicacions familiars i íntimes.\nQue es contractin interins per substituir els casos positius i contactes d’aquests així com per la resta d’IT’s.\nQue es realitzin a tots els treballadors/es que resultin negatius les proves serològiques per establir el mapa real i grau d’immunització dels treballadors penitenciaris. Sol·licitant a la resta de sindicats assistents que s’adherissin a la proposta.\nL’Administració ha pres nota i ha indicat que depèn de Salut. Informen que ho traslladaran, ja que el programa Orfeu està a punt de finalitzar.\nL’Administració ens informa que han realitzat 5442 proves a interns, que els casos positius han sigut el 0,6%, els casos negatius 95,8%, els casos no concloents han sigut 2,8% (passant totes a negatives en segones proves) i el 0,8% han sigut no vàlids.\nPer aquest motiu, calen mesures especials individualitzades i adaptades a la realitat de cada centre, de manera especial per C.P. Brians 1, com a principal centre de preventius a Catalunya, però també pels centres oberts a causa del gran moviment d’interns.\nCCOO considerem imprescindible que es facin proves PCR i serològiques als interns nouvinguts i extremar i minimitzar els moviments d’interns amb mesures de prevenció. L’Administració confirma que està a l’espera que Salut contempli aquesta sol·licitud per aplicar-la en tots els centres.\nEL RISC D’UN ÉS EL RISC DE TOTS. CCOO EXIGIM MÀXIMA PREVENCIÓ\nCCOO L’ÚNIC SINDICAT QUE HEM PORTAT A L’ADMINISTRACIÓ DAVANT DEL TSJC i D’INSPECCIÓ DE TREBALL, OBLIGANT-LA A GARANTIR LA SEGURETAT I LA SALUT DELS TREBALLADORS/ES\nL’Administració continua sol·licitant materials i confirma que la previsió per l’estiu està completa. Diu que continuarà la distribució d’elements de protecció i la instal·lació de mampares (que van començar arribar el dia 18 de juny i que la pròxima setmana estaran en tots els centres als espais que siguin necessaris) i la resta d’elements que siguin necessaris per adequar els espais.\nCCOO sol·licitem que s’ampliïn les dotacions de material i l’estoc d’EPI’s perquè no torni mai més a posar-se en perill la integritat i la salut dels treballadors/es, i que es lliurin les màscares FFP2 i guants necessaris, especialment al personal de risc reincorporat.\nCONCURS COMANDAMENTS CP PUIG DE LES BASSES.\nL’Administració, que va comunicar la resolució fa uns dies, ara ha revisat i detectat una errada amb una persona jubilada i es modificarà l’acord. Es preveu que es publiqui aviat en el DOGC.\nLa resta de places que es puguin veure afectades, no es cobriran de manera definitiva i es publicaran a l’ATRI.\nL’ADMINISTRACIÓ ESPERA QUE S’APROVI L’OFERTA PÚBLICA DE TÈCNICS ESPÈCIALISTES AL MES DE JULIOL O COM A MÀXIM AL SETEMBRE\nCCOO hem manifestat que la realització d’una oposició és l’única solució a la inestabilitat de la plantilla i hem sol·licitat novament que cal realitzar el concurs de trasllats immediatament.\nFA CINC ANYS QUE NO HI HA CONCURS DE TRASLLATS!\nL’Administració considera que no haurien de donar-se problemes i aquest estiu s’hauria d’aprovar l’oferta pública de tècnics especialistes, també esmenten que si en algun moment s’eliminés la taxa de reposició, es podrien plantejar incrementar el nombre de places.\nCCOO hem sol·licitat que les places s’incrementin com les d’altres col·lectius, amb un pla real que tingui en compte la situació desesperada dels centres penitenciaris. La xifra d’interins és elevadíssima i cal posar remeis urgents que posin fi a la precarietat dels treballadors/es penitenciaries. Ja són 10 anys sense oposicions.\nL’Administració especifica que durant la tercera setmana del mes de juliol ens transmetrà un calendari actualitzat dels procediments selectius i la resta de procediments com concursos pendents iniciats o per iniciar, i que pretenen reforçar el servei de selecció i provisió per dur-ho a terme.\nCCOO hem sol·licitat la regularització de tots els nomenaments temporals de comandament intermedi que es van dur a terme.\nL’Administració informa que durant el mes de juliol, un cop s’ordenin les comissions de serveis, es publicaran les vacants i les substitucions perquè tot el personal pugui presentar les seves sol·licituds via ATRI. En total de 32 nomenaments, ha tramitat 17 publicacions i les següents 15 les farà en breu.\nCCOO hem sol·licitat que tinguin especial cura en les dates d’oferiments i realització d’entrevistes pels períodes de vacances. L’Administració confirma que no perjudicarà els aspirants si estan en períodes vacacionals.\nCCOO SOM L’ÚNIC SINDICAT QUE CONTINUEM DEMANANT ESTABILITAT EN LA CONTINUÏTAT DEL PERSONAL INTERÍ!\nL’Administració no vol confirmar la continuïtat del personal substitut ni de reforç, tot i que la borsa continua esgotada i manifesten urgència per cobrir incidències.\nRR.HH. de la SMPRAV sota una política d’ús descarat dels treballadors com mers objectes a explotar, mou i remou com vol als interins i no permet estabilitzar les plantilles.\nCCOO hem sol·licitat novament la continuïtat i estabilitat en les substitucions i reforços fins com a mínim el 30 de setembre.\nPROPERA NEGOCIACIÓ FUTUR PRP\nL’Administració ens comunica que tal com vam acordar, al setembre es reprendrà la negociació del futur PRP per 2021. Durant el mes de juliol plantejaran a la comissió de retribucions les autoritzacions i qüestions prèvies de les quals ens donaran trasllat.\nCCOO serem molt exigents i recuperarem les nostres propostes per la defensa del personal penitenciari, amb aquest complement i amb la resta de reivindicacions pendents de negociació.\nFUTURA INSTRUCCIÓ 5/2020 DE LA SMPRAV\nL’Administració manifesta que està treballant en la futura instrucció 5/2020 i que en breu es recuperaran la totalitat dels permisos suspesos per les instruccions prèvies al personal penitenciari, recuperant la situació de normalitat.\nBarcelona a 27 de juny de 2020\nDESCARREGA EN PDF LA NOTA INFORMATIVA DE LA DECEBEDORA REUNIÓ AMB L’ADMINISTRACIÓ EL 26 DE JUNY DE 2020\nNOU PROCÉS D’INCORPORACIÓ DE TÈCNICS ESPECIALISTES – 19/06/2020\tEL DESPROPÒSIT DEL PROCÉS D’OBERTURA DE LA BORSA D’INTERINS CONTINUA